stanford-oval/wikipedia huggingface dataset:
מית'וטין
דיסקוגרפיה

אלבומים מלאים
In the Sign of the Ravens - 1997
King of the Distant Forest - 1997
Gathered Around the Oaken Table - 1999
דמואים
In the Dead of Night - 1993
Behold the Shields of Gold - 1993
Meadow in Silence - 1994
Nidhogg - 1995
Promo 96 - 1996
הקינקס

| --- | --- |

משמאל: פיט קוויף, דייב דייוויס, ריי דייוויס, מייק אבורי.
 מקום הקמה:  לונדון 
 מוקד פעילות:  לונדון שבאנגליה
 תקופת הפעילות:  1963–1996 (כ־33 שנים)
 סוגה:  רוק פופ
 חברת תקליטים:  Pye, Reprise, RCA, Arista, London, MCA, Sony, Koch, Konk/Guardian, Universal
 פרסים והוקרה:  היכל התהילה של הרוק אנד רול (1990) 
 thekinks.info
 פרופיל ב-IMDb
 חברים
 דייב דייוויס Mick Avory ריי דייוויס Pete Quaife 
 חברים לשעבר
 ריי דייוויס דייב דייוויס מייק אבורי פיט קוויף ג'ון דלטון ג'ון גוסלינג אנדי פייל גורדון ג'ון אדוארדס ג'ים רודפורד איאן גיבונס בוב הנריט מארק הלאיי
 
הקינקס (באנגלית: The Kinks) הייתה להקת רוק בריטית רבת השפעה שהוקמה בלונדון ב-1963 על ידי ריי דייוויס ואחיו דייב דייוויס ופעלה עד 1996. מקור שמה של הלהקה טמון בקוד הלבוש שהיה נהוג בקרב חבריה.
להקת הקינקס זכתה להצלחה גדולה שנה לאחר הקמתה, עם הלהיט "You Really Got Me" שהופיע באלבומה הראשון מ-1964. במהלך שנות פעילותה הקליטה הלהקה עוד 24 אלבומי אולפן. בין שירי הלהקה הנוספים שזכו להצלחה היו "All Day and All of the Night" מ-1964, "Tired of Waiting for You" מ-1965, "Sunny Afternoon" מ-1966, "Waterloo Sunset" מ-1967 ו-"Lola" מ-1970, שאף זכה לביצועי אמנים נוספים רבים.
בשבע שנותיה הראשונות הקליטה הלהקה בחברת התקליטים Pye תחת המפיק של טלמי, בשנת 1972 עברה להקליט בחברת תקליטי RCA ובשנת 1976 עברה לחברת Arista.
היסטוריה > השנים הראשונות (1964-1962)

הלהקה הוקמה על ידי האחים ריי ודייב דייוויס, ילידי שכונת מאזוול היל בלונדון, תחת השם The Ravens. בתחילה ניסו חברי הלהקה למצוא זמר מוביל ובין היתר רוד סטיוארט היה סולן הלהקה לתקופה קצרה, אך ניסיונות אלה לא הצליחו וריי דייוויס, שכתב את מרבית שירי הלהקה, שימש גם כסולנה. ב-1963 החלה הלהקה לעבוד עם המפיק המוזיקלי של טלמי ועם המנהל לארי פייג', ששינה את שמה ל-Kinks. האחים דייוויס צירפו את שני החברים הנותרים להרכב הסופי – הבסיסט פיט קוויף והמתופף מיק אייבורי. ב-1964 הלהקה הוציאה סינגל בכורה, קאבר לשירו של ליטל ריצ'רד "Long Tall Sally". הסינגל כשל במצעדים, וכך גם הסינגל שבא אחריו, שיר מקורי בשם "You Still Want Me". נקודת המפנה הגיעה בסינגל השלישי "You Really Got Me", שהגיע לפסגת המצעדים בבריטניה ומאוחר יותר גם בארצות הברית. השיר זכור בזכות ריף הגיטרה שניגן דייב דייוויס והשימוש הראשוני בדיסטורשן. בעקבותיו יצא אלבום הבכורה, שנקרא בפשטות Kinks, והורכב, מלבד הלהיט, בעיקר מקאברים לשירים אמריקאיים. באוקטובר 1964 יצא סינגל נוסף, "All Day and All of the Night", שהיה דומה בסגנונו לקודמו והגיע למקום השני במצעדים. הלהקה המשיכה להוציא סינגלים מצליחים, בהם "Set Me Free" ו-"Tired of Waiting for You".
היסטוריה > התפתחות מוזיקלית (1966-1965)

בראשית 1965 הוציאה הלהקה את אלבומה השני, Kinda Kinks, שהיה דומה לקודמו, אך בהמשך השנה ניכרה התפתחות בסגנונה המוזיקלי. ביולי 1965 יצא הסינגל "See My Friends", שנחשב לשיר הרוק הראשון שעשה שימוש בצליל "דרון" (Drone), שהופק על ידי גיטרת 12 מיתרים, בהשפעת המוזיקה ההודית. השיר, שהגיע למקום העשירי במצעד הבריטי, הקדים בארבעה חודשים את Norwegian Wood של הביטלס, שעשה שימוש בסיטאר ליצירת אפקט דומה וייתכן שהושפע ישירות מהשיר של ה-Kinks. בספטמבר 1965 יצא הסינגל "A Well Respected Man", שלראשונה לא עסק באהבה אלא בתיאור סאטירי של הגבר הבריטי הממוצע. בנובמבר יצא האלבום השלישי, The Kink Kontroversy, שבו למעט שיר אחד כל השירים נכתבו על ידי ריי דייוויס. באלבום היה שילוב בין שירי רוק פשוטים כמו בשנים הקודמות, דוגמת הלהיט "Till the End of the Day" ועיסוק בנושאים מורכבים יותר. ב-1966 המגמה נמשכה עם שני סינגלים סאטיריים נוספים – "Dedicated Follower of Fashion", שיצא בפברואר, לעג לחובבי האופנה שפעלו בלונדון החוגגת באותן שנים, ו-"Sunny Afternoon", שיצא ביוני לעג לעשירים ותלונותיהם על שיטת המיסוי. האחרון הגיע לפסגת המצעדים בבריטניה, ונכלל באלבום Face to Face, שיצא באוקטובר וכלל 14 שירים שאת כולם כתב ריי דייוויס. בנובמבר יצא עוד סינגל מצליח, "Dead End Street", שגם לו טקסט עוקצני על חיי מעמד הפועלים. בשלהי 1966 הבסיסט קוויף נפגע בתאונת דרכים, וג'ון דלטון החליף אותו בהופעות למספר חודשים.
היסטוריה > תור הזהב (1971-1967)

בשנת 1965 נאסרה על הלהקה כניסה לארצות הברית עקב סכסוך עם איגוד המוזיקאים האמריקאי, וכך, בשיאה של "הפלישה הבריטית" – כשהביטלס, המי והרולינג סטונס כבשו את ארצות הברית, נאלצו הקינקס להישאר באי הבריטי. מוזיקלית, הלהקה התחזקה משמעותית, כאשר מגבלה זו גרמה לריי דייוויס להתחיל לעסוק בכתיבתו בנושאים הנוגעים לתרבות ולנוסטלגיה האנגלית, והאלבומים הבאים שיוציאו הקינקס נחשבים עד היום לטובים בקריירה שלהם.
בספטמבר 1967 יצא האלבום Something Else by The Kinks, בו נכלל הלהיט הגדול Waterloo Sunset. באלבום זה עברה הלהקה לסגנון בארוק פופ עם שימוש מוגבר במלוטרון. כמו כן, לראשונה הופיעו באלבום שלושה שירים שכתב האח הצעיר, דייב דייוויס, ששימש עד אז כגיטריסט וזמר בלבד. אלבום זה היה הראשון בסדרה של אלבומי אולפן שנחשבים כיום בעיני המבקרים לתור הזהב של הלהקה. עוד באותה שנה, החל ריי דייוויס לכתוב מדי שבוע שירים לתוכנית הסאטירה של ה-BBC "The Eleventh Hour".
בנובמבר 1968 הוציאה הלהקה את האלבום The Kinks Are the Village Green Preservation Society, אלבום קונספט העוסק בהיעלמותה של אנגליה הישנה בפני התעשייתיות והקדמה. האלבום כמעט ולא זכה להתייחסות עם צאתו, ונכשל מבחינה מסחרית, אך כיום הוא נחשב לאלבום החשוב ביותר של הלהקה. פיט טאונסנד, גיטריסט להקת המי, אמר על האלבום: "עבורי, זה הסרג'נט פפר של ריי דייוויס". השיר "Days", שהיה אמור להופיע באלבום אך לא נכלל בגרסה הסופית, יצא כסינגל והגיע למקום ה-12 בבריטניה.
ב-1969 עזב את הלהקה הבסיסט קוויף. ג'ון דלטון, שהיה מחליפו הזמני שנתיים קודם לכן, הצטרף במקומו באופן קבוע. כמו כן, באותה שנה הותרה כניסתה של הלהקה לארצות הברית לאחר ארבע שנים והיא יצאה לסיבוב הופעות במדינה. ריי דייוויס החל לעבוד על פסקול לסרט טלוויזיה שיועד לשידור ברשת ITV, העוסק בסיפור על בן דודו ארתור, המתייאש מהחיים בבריטניה ומהגר לאוסטרליה. הרשת החליטה לגנוז את הסרט, והשירים יצאו באוקטובר 1969 כאלבום (Arthur (Or the Decline and Fall of the British Empire, שנחשב גם הוא בעיני המבקרים לאחת מפסגות היצירה של הלהקה, אך בדומה לאלבום הקודם נכשל מבחינה מסחרית.
בנובמבר 1970 הוציאה הלהקה אלבום קונספט נוסף,Lola Versus Powerman and the Moneygoround, Part One, העוסק ברובו בתיאור עוקצני של תעשיית המוזיקה, ובייחוד של מפיקים ומנהלים שניהלו את הקינקס לאורך השנים וריי דייוויס חש כי רימו אותו. עם זאת, השיר הבולט באלבום היה "Lola" שלא היה קשור לנושא, אלא תיאר מערכת יחסים עם טרנסג'נדר. למרות הנושא החריג, השיר הצליח מאוד. הוא החזיר את הלהקה למסלול של הצלחה מסחרית, ונחשב לאחד מהלהיטים המזוהים איתה.
בנובמבר 1971 יצא האלבום Muswell Hillbillies הקרוי על שם שכונת ילדותם של האחים בדייוויס. האלבום חזר לעיסוק בחיי מעמד הפועלים ובטיפוסים משולי החברה הבריטית. באותה שנה חיברה הלהקה פסקול לסרט Percy.
היסטוריה > דעיכה וכיוון תיאטרלי (1976-1972)

ב-1972 יצא האלבום הכפול Everybody's in Show-Biz, הכולל תקליט אחד עם שירים חדשים, ותקליט שני עם הקלטה של הלהקה בהופעה חיה בקרנגי הול בניו יורק. הסינגל "Celluloid Heroes" הצליח במצעדים ונחשב לאחד השירים הבולטים של הלהקה, אך האלבום ככלל נחשב בעיני המבקרים[דרוש מקור] לירידה ברמה לאחר ההצלחות הקודמות.
ב-1973 החליט ריי דייוויס לשנות כיוון ויצר סדרה של אופרות רוק מורכבות בנושאים שונים, שלא הלהיבו את המבקרים ואת הקהל. תקופה זו נחשבת כיום לנקודת השפל בקריירה של הקינקס.
היסטוריה > תקופת האצטדיונים (1985-1977)

ב-1977 יצא האלבום Sleepwalker, שסימן חזרה מהאופרות המורכבות לכיוון של רוק פשוט יותר. הלהקה חזרה להצלחה מסחרית, ויחד עם האלבומים שיצאו בשנים שלאחר מכן, החלה למלא אצטדיונים בהופעות ברחבי ארצות הברית. באותה תקופה החלו להקות חדשות כגון ואן היילן, הג'אם והפריטנדרס לבצע גרסאות כיסוי לשירי הלהקה משנות השישים, ובכך סימלו את השפעתה הרבה על עולם המוזיקה. עם זאת, האלבומים מתקופה זו אינם נחשבים כיום למוצלחים כמו אלו של תור הזהב.[דרוש מקור]
ב-1982 יצא הסינגל המצליח "Come Dancing". ב-1984 עזב את הלהקה המתופף אייבורי, שהיה חבר בה מתחילת הדרך, ואת מקומו תפס בוב הנריט. גם עמדות הבסיסט והקלידן עברו שינויים רבים באותה תקופה, והאחים דייוויס נותרו היחידים שחברים בלהקה לאורך כל דרכה.
היסטוריה > דעיכה סופית ופירוק (1996-1986)

האלבומים שהוציאה הלהקה בסוף שנות השמונים, Think Visual ו-UK Jive, נחשבים[דרוש מקור: בעיני מי?]לכשלונות אומנותיים ומסחריים. ב-1993 יצא האלבום האחרון של הלהקה, Phobia, שקיבל ביקורות מעט יותר טובות. באותן שנים החל גל הבריטפופ ובו להקות חדשות שהושפעו מאוד מהקינקס, דוגמת אואזיס ו-בלר. באמצע שנות התשעים התרכזו הקינקס בעיקר בהופעות עם הלהיטים הישנים, עד שב-1996 הוחלט על הפסקת פעילות הלהקה. ההופעה האחרונה נערכה בפסטיבל רוק באוסלו ביוני באותה שנה. לאחר הפירוק, פנו האחים דייוויס ליצירת אלבומי סולו. ב-18 בדצמבר 2015 התארח ריי בהופעתו של דייב, במה שהיה להופעה המשותפת הראשונה של האחים מאז הפירוק. ב-26 ביוני 2018 הודיע ריי דייוויס בראיון כי הלהקה צפויה להתאחד ולהקליט שירים חדשים.
ראו גם

הפלישה הבריטית
הערות שוליים

↑  שם הלהקה אינו ניתן לתרגום מדויק לעברית. הכוונה ל"מוזרים", "שאינם הולכים בתלם", "בעלי טעמים חריגים", או "סוטים בתחום המין".
↑  Peter Lavezzoli, The Dawn of Indian Music in the West (Bloomsbury Academic: 2006), p. 155: "Without the use of Indian instruments, 'See My Friends' was the first pop song to evoke an Indian feel".
↑  Jonathan Bellman, The Exotic in Western Music (Northeastern University Press: 1998), p. 295
| --- | --- |
בקרת זהויות :  NLI: 987007405915505171  PLWABN: 9810699777505606  BIBSYS: 3029646  BNE: XX124035  BnF: cb13904425j (data)  CiNii: DA16875559  GND: 5066867-5  ISNI: 0000 0001 1540 4823  LCCN: n84054310  MusicBrainz: 17b53d9f-5c63-4a09-a593-dde4608e0db9  NKC: xx0014751  NLA: 35973238  RERO: 02-A003455113  SELIBR: 236208  SUDOC: 078068436  Trove: 1169163  VIAF: 268270093   WorldCat (עם VIAF): 268270093
אור סבטייה

| --- | --- |

אור סבטייה
 לידה:  30 באפריל 1994 (בן 30)
 מידע כללי
 מדינה:  ישראל ישראל
 ספורט
 ענף ספורט:  שחייה
 תת-ענף:  סגנון חופשי
אור סבטייה אלוף ושיאן ישראל
אור סבטייה (נולד ב-30 באפריל 1994) הוא אלוף ישראל ושיאן ישראל בשחייה.
סבטייה, היה לשחיין הישראלי הראשון, ששחה 50 מטר חופשי בבריכה אולימפית מתחת ל-22 שניות ב"זינוק שליחים".
ביוגרפיה

סבטייה נולד וגדל במכבים רעות לאמא רותי, בעלת משרד לייעוץ מס ופיננסי ולאבא מקס, עוסק בנדל"ן. הוא הבן הצעיר במשפחה ולו אחות ואח בוגרים ממנו. הוא החל לשחות בגיל 6 בקבוצת מכבי פארק מים רעות ובגיל 9 החל להתאמן בקבוצה התחרותית בהדרכתו של כרמל לויתן. בגיל 10 קבע במשחה ל-50 מטר חופשי שיא ישראלי חדש לגילאי 10 (31.27 שניות, השיא הנוכחי). בתחרויות השחייה לנוער של המכביה ה-18 שנערכו ביולי 2009 הוא זכה במדליית זהב במשחה ל-50 מטר חופשי ובאליפות ישראל בשחייה שנערכה באוגוסט אותה שנה הוא קבע במשחה ל-50 מטר חופשי שיא ישראלי חדש של לגילאי 15 (24.33 שניות, השיא הנוכחי). בגיל 17 עבר להתאמן בפנימיית המחוננים בשחייה במכון וינגייט בהדרכתם של לאוניד קאופמן ומורן רבינוביץ'. לאחר שנתיים, כספורטאי עילוי החל להתאמן באוניברסיטת טקסס A&M, שבטקסס ארצות הברית בהדרכתו של ג'יי הולמס ולמד כלכלה לתואר ראשון. מאוגוסט 2014 הוא החל ללמוד ולהתאמן באוניברסיטה של נבדה לאס-וגאס ‏(UNLV). במאי 2015 הוא הקפיא את לימודיו וחזר להתאמן בישראל על מנת לקבוע את הקריטריון האולימפי. באוגוסט אותה שנה הוא התגייס לחיל האוויר. הוא סיים תואר ראשון באוניברסיטת לאס וגאס בכלכלה וניהול.
ביוגרפיה > 2011

באליפות אירופה בשחייה לנוער, שנערכה בבלגרד סרביה בשנת 2011, סיים סבטייה במקום 19 במשחה ל-50 מטר חופשי, בשיא אישי חדש של 23.77 שניות, במקום 39 במשחה ל-100 מטר חופשי, בשיא אישי חדש של 52.22 שניות ובמקום 11 במשחה שליחים 4x100 מטר חופשי, ביחד עם תום קרמר, יהב שחף ולירן קונובלוב בתוצאה של 3:29.27 דקות. כשחיין שני, הוא קבע ב"זינוק שליחים" שיא אישי חדש של 51.94 שניות. חודש לאחר מכן, באליפות ישראל בשחייה, הוא סיים במקום רביעי במשחה ל-50 מטר חופשי, בשיא אישי חדש של 23.56 שניות, במקום חמישי במשחה ל-100 מטר חופשי בתוצאה של 52.03 שניות, בשלב המוקמות הוא זכה במדליית זהב לגילאי 18 בשיא אישי חדש של 51.99 שניות.
ביוגרפיה > 2012

באליפות אירופה בשחייה לנוער שנערכה באנטוורפן בלגיה ביולי 2012 סיים סבטייה, במקום רביעי במשחה שליחים 4x100 מטר חופשי ביחד עם תום קרמר, לירן קונובלוב וגלב איאוניצ'ב בשיא ישראלי לבוגרים חדש של 3:22.03 דקות, שיפור של 3 מאיות השנייה לשיא בן ה-12 שנים שנקבע באולימפיאדת סידני על ידי יואב ברוק, אלכסיי מנג'ולה, אורן אזרד ואיתן אורבך, 7 מאיות השנייה אחרי הרביעייה מפולין שזכתה במדליית הארד (3:21.96 דקות). כשחיין שלישי הוא קבע ב"זינוק שליחים" תוצאה של 50.70 שניות. במשחים האישיים הוא סיים במקום 22 במשחה ל-50 מטר חופשי בתוצאה של 23.62 שניות, במקום 32 במשחה ל-100 מטר חופשי בשיא אישי חדש של 51.88 שניות ובמקום 36 במשחה ל-50 מטר גב בתוצאה של 28.23 שניות. שבוע לאחר מכן, באליפות ישראל בשחייה שנערכה הוא סיים במקום חמישי במשחה ל-50 מטר חופשי בתוצאה של 23.69 שניות, במקום שישי במשחה ל-100 מטר חופשי בתוצאה של 52.38 שניות ובמקום עשירי במשחה ל-200 מטר חופשי בתוצאה של 1:57.27 דקות, בשלב המוקדמות הוא קבע שיא אישי חדש של 1:57.11 דקות.
ביוגרפיה > 2013

בתחרויות השחייה של המכביה ה-19 שנערכו בסוף יולי 2013 סיים סבטייה במקום רביעי במשחה ל-50 מטר חופשי בשיא אישי חדש של 23.13 שניות. שבועיים לאחר מכן, באליפות ישראל בשחייה הוא זכה במדליית כסף במשחה ל-50 מטר חזה בשיא אישי חדש של 22.86 שניות, אחרי יהב שחף (22.71 שניות) ולפני אלמוג אולשטיין (22.88 שניות) שניהם מהפועל ירושלים. נוסף לכך, הוא סיים במקום חמישי במשחה ל-100 מטר חופשי בתוצאה של 51.19 שניות, בשלב המוקדמות הוא קבע שיא אישי חדש של 51.15 שניות, במקום עשירי במשחה ל-50 מטר גב בשיא אישי חדש של 27.17 שניות ובמקום 16 במשחה ל-50 מטר פרפר בשיא אישי חדש של 26.33 שניות. כשחיין רביעי במשחה שליחים 4x50 מטר מעורב הוא קבע ב"זינוק שליחים" תוצאה של 22.21 שניות ובמשחה שליחים 4x100 מטר מעורב הוא קבע ב"זינוק שליחים" תוצאה של 50.30 שניות.
ביוגרפיה > 2014 > אלוף ושיאן ישראל

באליפות ישראל בשחייה שנערכה באוגוסט 2014 זכה סבטייה בשתי מדליות, זהב וארד. מדליית זהב, במשחה ל-50 מטר חופשי בשיא ישראלי חדש של 22.54 שניות, לאחר ששבר את שיאו בן השנה של יהב שחף (22.68 שניות), לפני אלמוג אולשטיין (22.62 שניות) ושחף (22.70 שניות). כבר בשלב המוקדמות הוא קבע שיא אישי חדש של 22.76 שניות. מדליית ארד, במשחה ל-100 מטר חופשי בשיא אישי חדש של 50.48 שניות, אחרי נמרוד שפירא בר אור (50.26 שניות) ודוד גמבורג (50.37 שניות), שניהם מהפועל ירושלים. בשלב המוקדמות הוא קבע שיא אישי חדש של 50.90 שניות ועלה מהמקום הראשון. כשחיין שלישי במשחה שליחים 4x100 מטר חופשי הוא קבע ב"זינוק שליחים" תוצאה של 49.82 שניות, המהירה באליפות. כשחיין רביעי במשחה שליחים 4x50 מטר מעורב הוא קבע ב"זינוק שליחים" תוצאה של 21.92 שניות ובכך היה לשחיין הישראלי הראשון ששחה משחה זה מתחת ל-22 שניות. נוסף לכך, הוא סיים במקום 14 במשחה ל-50 מטר פרפר, בשיא אישי חדש של 25.80 שניות.
בתחרות אזורית שנערכה במיזורי (בריכת 25 יארד) בנובמבר אותה שנה, סיים סבטייה במקום רביעי במשחה ל-50 יארד חופשי בשיא ישראלי חדש של 19.90 שניות, שיפור של 2 מאיות לשיא של יואב ברוק (20 שנים) ושל נמרוד שפירא בר אור (4 שנים) ובמשחה ל-100 יארד חופשי תוצאה של 43.58 שניות. בהמשך התחרות, הוא קבע במשחה ל-50 יארד חופשי במשחה הזמנה שיא חדש של 19.75 שניות.
ביוגרפיה > 2015

באליפות אירופה (בריכת 25 מטר) שנערכה בוינגייט, בדצמבר 2015 סיים סבטייה במקום 31 במשחה ל-50 מטר חופשי בתוצאה של 22.10 שניות ובמקום 42 במשחה ל-100 מטר חופשי בתוצאה של 49.53 שניות, במקום שמיני במשחה שליחים 4x50 מטר חופשי ביחד עם זיו קלונטרוב, גלב איאוניצ'ב ויהב שחף בשיא ישראלי חדש של 1:26.99 דקות, כשחיין רביעי הוא קבע את התוצאה המהירה מבין השחיינים הישראלים ב"זינוק שליחים" בתוצאה של 21.51 שניות ובמקום שמיני במשחה שליחים משולב (2 שחייניות ו-2 שחיינים) 4x50 מטר חופשי ביחד עם זיו קלונטרוב, זוהר שיקלר ואנדראה מורז שיא ישראלי חדש של 1:32.55 דקות.
ביוגרפיה > 2016

באליפות אירופה שנערכה בלונדון במאי אותה שנה הוא סיים במקום 34 במשחה ל-50 מטר חופשי בתוצאה של 23.00 שניות. נוסף לכך, הוא סיים במקום 13 במשחה שליחים 4x100 מטר חופשי ביחד עם לירן קונובלוב, זיו קלונטרוב ותום קרמר בתוצאה של 3:19.47 דקות.
בתחרות "שבע הגבעות" שנערכה ברומא, איטליה בסוף יוני אותה שנה קבע סבטייה במשחה ל-50 מטר חופשי שיא אישי חדש של 22.52 שניות, תוצאת השנה של שחיין ישראלי והתוצאה השנייה בטיבה של שחיין ישראלי.
באליפות ישראל בשחייה שנערכה ביולי אותה שנה הוא זכה במדליית זהב במשחה ל-50 מטר חופשי בתוצאה של 22.54 שניות, לפני מירון חרותי ממכבי חיפה ומרקוס שלזינגר מהפועל דולפין נתניה. במסגרת משחה שליחים 4x100 מטר מעורב הוא קבע כשחיין רביעי ב"זינוק שליחים" תוצאה של 21.74 שניות, התוצאה המהירה בטיבה של שחיין ישראלי.
ביוגרפיה > 2017

סבטייה קבע במשחה ל-50 מטר יארד חופשי שיא אישי חדש של 19.6 שניות, ובמסגרת משחה שליחים 4x50 יארד חופשי ב"זינוק שליחים"(פליי) הוא ירד לראשונה מ19 שניות וקבע תוצאה של 18.96 שניות.
2022

לאחר שפרש מקריירה מרשימה בשחייה בארץ ובמכללות בארה״ב(Texas A&M  & university of Nevada Las Vegas ). מביניהם התואר היוקרתי אלוף ושיאן ישראל לבוגרים ב50 מטר חופשי. אור התגלגל לעסקים בתחום הפרסום בה הקים את חברת Sabatier Group שכיום היא נחשבת למשרד פרסום מהמוצלחים בישראל שמחזיק מעל ל 300 לקוחות בישראל, ומאות לקוחות מסביב לעולם. בנוסף, אור שותף בעסקים גדולים באסיה ובארה״ב בתחום הפרסום, נדלן וקוסמטיקה עם מיליוני דולרים במכירות.
חייו האיישים

אור כיום נחשב מהיזמים הצעירים הבולטים ביותר שתפס מעמד גבוה במיוחד בעולם העסקים בתחום הפרסום. הקפיץ מאות חברות למחזורים של עשרות מיליוני שקלים בתחומים רבים וחברות/אמנים ענקיים בעולם כמו: סיסקו, מאלאם טים, אמזון, פייסבוק, יהודה ומאיה דביר, Dennis lloyd, עדי רונן(adika, it momz), שלומי נידם, עשרות רשתות מזון והרשימה עוד ארוכה.
הערות שוליים

↑  רק ספורטאי אחד או שניים זוכים על ידי צה"ל למעמד הזה, המאפשר לדחות את הגיוס לצה"ל ב-4 שנים בחו"ל, ללימודים ואימונים, ובסיום הלימודים וקבלת התואר הראשון הם מחויבים לחזור לשרות סדיר מלא של 3 שנים בצה"ל
↑  אורן אהרוני, שחיה: שיא ישראלי חדש ב-4X100 מ' חופשי, באתר ynet, 4 ביולי 2012
↑  אורן אהרוני, אור סבתיה שבר את השיא ב-50 מ' חופשי, באתר ynet, 2 באוגוסט 2014
↑  תוצאות רשמיות מתחרות במיזורי
↑  הישג השנה לאור סבטייה ב-50 חופשי !, באתר ONE‏, 25 ביוני 2016
פלייטק

| --- | --- |

 נתונים כלליים
 בורסה:  הבורסה לניירות ערך בלונדון 
 מייסדים:  רונן מימון 
 תקופת הפעילות:  1999–הווה (כ־26 שנים)
 חברות בנות:  Aristocrat Leisure 
 מיקום המטה:  דאגלס 
 ענפי תעשייה:  תעשיית התוכנה 
 מוצרים עיקריים:  משחק רשת 
 הכנסות:  708,600,000 אירו (נכון ל־2016) 
 רווח:  193 מיליון אירו בשנת 2016
  
 www.playtech.com
 
פלייטק  היא חברה לפיתוח תוכנות להימורים באינטרנט, נוסדה בשנת 1999. החברה מספקת תוכנות לבתי קזינו מקוונים, משחקי פוקר באינטרנט ועוד, החברה נסחרת בבורסה לניירות ערך בלונדון, והיא מרכיב במדד הפוטסי 250.
החברה הוקמה על ידי המיליארדר הישראלי טדי שגיא יחד עם שותפים והיא מהמובילות בתחומה בעולם.[דרוש מקור]
ב-2017 הודיעה פלייטק על רכישת קבוצת ACM המכונה אלפא תמורת 150 מיליון דולר. חברה זו מתמחה בשירותי ניהול סיכונים ומסחר ללקוחות מוסדיים, והיא תסייע לפלייטק בפתרונות לניהול סיכונים ומסחר של לקוחות B2B.
בפברואר 2022 דחו בעלי המניות הצעה של חברת Aristocrat Leisure האוסטרלית לרכישת החברה ב-2.8 מיליארד דולר.
הערות שוליים

↑  דרור רייך, פלייטק של טדי שגיא מדווחת על זינוק בהכנסות וברווח הנקי ב-2016, באתר כלכליסט, 23 בפברואר 2017
↑  Yadarisa Shabong, Juliette Portala, Playtech shareholders reject $2.8 bln Aristocrat takeover, ‏2 בפברואר 2022
ערך זה הוא קצרמרבנושא טכנולוגיה ובנושא כלכלה. אתם מוזמנים לתרום לוויקיפדיה ו.
קראס (להקה)

| --- | --- |

 מקום הקמה:  אפינג 
 מוקד פעילות:  אסקס, אנגליה
 תקופת הפעילות:  1977–1984 (כ־7 שנים)
 סוגה:  אנרכו-פאנק
 חברת תקליטים:  קראס רקורדס, סמול וונדר רקורדס
 www.steveignorant.co.uk
 חברים
 פני רמבו גי ואוצ'ר סטיב איגנורנט (ויליאמס) נ.א פאלמר פיל פרי (קלאנסי) פיט רייט איב ליברטין ג'וי דה ויו מיק דופילד ג'ון לודר סטיב הרמן
 
קראס (באנגלית: Crass) הייתה להקת פאנק אנרכיסטית שפעלה בשנים 1977–1984. הלהקה נחשבת למייסדת של זרם האנרכו-פאנק. בשנות פעילותיה קידמה הלהקה במילות שיריה ובדרך החיים של חבריה ערכים פוליטיים שונים כמו פמיניזם, אנרכיזם, פציפיזם, פעולה ישירה ו"עשה זאת בעצמך" (DIY - Do It Yourself). המוזיקה של הלהקה התאפיינה בניגון מאוד גס ופשוט ומילים מושקעות על נושאים פוליטיים נרחבים.
דיסקוגרפיה

The Feeding Of The 5000 (1978)
Stations Of The Crass (1979)
Penis Envy (1981)
Christ - The Album (1982)
Yes Sir, I Will (1983)
Acts Of Love (1984)
Best Before 1984 (1986) - אוסף סינגלים
פייבמנט

| --- | --- |

 מקום הקמה:  סטוקטון 
 מוקד פעילות:  סטוקטון, קליפורניה, ארצות הברית
 תקופת הפעילות:  1989–1999 (כ־10 שנים)
 סוגה:  אינדי רוק
 חברת תקליטים:  מטדור רקורדס
 אתר רשמי
 פרופיל ב-IMDb
 חברים
 סטיבן מלקמוס / .S.M סקוט קנברג / Spiral Stairs סטיב וסט מרק אייבולד בוב נסטנוביץ'
 
פייבמנט (אנגלית: Pavement; "מדרכה" או "שיבוץ") הייתה להקת אינדי רוק אמריקאית.
שנות פעילותה של הלהקה היו שנות התשעים. למרות הצלחה מסחרית לא גדולה, הם שמרו על גרעין המעריצים שלהם במשך כל העשור, תוארו בפי רבים כ"להקה האינטליגנטית ביותר של הרוק האמריקאי" ונחשבים לאחד ההרכבים החשובים ביותר שיצאו מתחת למטריית האינדי-רוק.
אלבומים > אלבומי אולפן

Slanted and Enchanted ‏ (1992)
Crooked Rain, Crooked Rain ‏ (1994)
Wowee Zowee ‏ (1995)
Brighten the Corners ‏ (1997)
Terror Twilight ‏ (1999)
אלבומים > מיני אלבומים

Slay Tracks (1933-1969) ‏ (1989)
Demolition Plot J-7 ‏ (1990)
Perfect Sound Forever ‏ (1991)
Watery, Domestic ‏ (1992)
Rattled by la Rush ‏ (1995)
Pacific Trim ‏ (1996)
Shady Lane ‏ (1997)
Major Leagues ‏ (1999)
Spit on a Stranger ‏ (1999)
הערות שוליים

↑  Pavement Add Reunion Shows‏, pitchfork.com‏, 18 בספטמבר 2009
| --- | --- |
בקרת זהויות :  NLI: 987007404057105171  BnF: cb13961432b (data)  GND: 10303320-8  ISNI: 0000 0001 0657 3203  LCCN: no94018342  MusicBrainz: 36bfa85f-737b-41db-a8fc-b8825850ffc3  VIAF: 125111266   WorldCat (עם VIAF): 125111266
Hellhammer

| --- | --- |

הלוגו של הלהאמר
 מקום הקמה:  Nürensdorf 
 מוקד פעילות:  נורנסדורף, שווייץ
 תקופת הפעילות:  1982–1984 (כשנתיים)
 זרם:  מטאל
 סוגה:  ת'ראש מטאל, בלאק מטאל, ספיד מטאל, דום מטאל
 חברת תקליטים:  נויז סנצ'ורי מדיה
 www.hellhammer.org
 חברים
 תומאס גבריאל פישר מרטין אריק אין 
 חברים לשעבר
 תומאס גבריאל פישר אורס ספרנגר פיט סטרטון יורג ניוברט מרטין אריק אין מיכאל באום פאטה סטראטטון סטפאן גאסר וינס קארטטי
 
הלהאמר (Hell - גיהנום, Hammer - פטיש) הייתה להקת מטאל קיצוני שווייצרית, שפעלה בין השנים 1982 ל-1984. הלהקה נחשבת כאחת מהמשפיעות על סגנון הבלאק מטאל. כמו כן, ניגנה הלהאמר גם בסגנונות כמו ת'ראש מטאל וספיד מטאל, ועד קטעים איטיים יותר בסגנון דום מטאל.
חברי להקה

| שם | כינוי | כלי נגינה |
| --- | --- | --- |
| יורג ניוברט | דניאל פיאלד | תופים |
| תומאס גבריאל פישר (אנ') | שטניק סלוטר | גיטרה, שירה |
| מרטין אריק אין (אנ') | סלייד נקרוס | בס |
אלבומים

| שנה | סוג | שם |
| --- | --- | --- |
| 1983 | Demo | Death Fiend |
| 1983 | Demo | Triumph of Death |
| 1983 | Demo | Satanic Rites |
| 1984 | EP | Apocalyptic Raids |
| 1984 | Split | Death Metal |
| 1990 | Compilation | Apocalyptic Raids 1990 A.D. |
| 2008 | Compilation | Demon Entrails |
| 2016 | Single | Blood Insanity |
שפתיים (להקה)

| --- | --- |
 מוקד פעילות:  שדרות, ישראל
 תקופת הפעילות:  1984–1998 (כ־14 שנים)
 סוגה:  מוזיקת עולם, מוזיקה מזרחית
 חברים
 חיים אוליאל   סמי לזמי   אלי אוליאל   חיים אוחנה
 חברים לשעבר
 קובי אוז
 
שפתיים הייתה להקה ישראלית מהעיר שדרות, אשר עסקה במוזיקה צפון-אפריקאית וים-תיכונית ושרה בעיקר בשפה המרוקאית יהודית.
היסטוריה

הלהקה הוקמה על ידי חיים אוליאל, חיים אוחנה ואלי אוליאל. סגנונה המוזיקלי אופיין בצליל מרוקאי עממי. הלהקה תרמה רבות לשילובה של המוזיקה המרוקאית בפרט והמוזיקה המזרחית בכלל, בתרבות ובתודעה הישראלית והכניסה את השירה במרוקאית יהודית לזמר המזרחי בארץ.
להקת שפתיים זכתה בתקליט פלטינה על מכירה של למעלה מ-40,000 תקליטים ותקליטורים וכך הפכה למעשה ליחידה בתחומה שזכתה למעמד שכזה.
בשנת 1981 אוליאל קיבל הצעה להצטרף לתזמורת חתונות: "יום אחד ניגש אלי בחור בשם ארמונדו, זמר מרוקאי שהייתה לו תזמורת חתונות שהופיעה באשקלון והסביבה. הוא שמע עלי מחברים ואמר לי שהוא מחפש גיטריסט וזמר שישיר רוק'נרול ומוזיקה לריקודים, בעוד הוא יהיה אחראי על השירה בשפה המרוקאית והצרפתית. ההצעה קסמה לי והצטרפתי ללהקה".
בהמשך צירף אוליאל ללהקת החתונות של ארמונדו כמה חברים: אחיו אלי כמתופף, חברם חיים אוחנה כבסיסט ושתי זמרות: דליה אלמקייס ויהודית עזרן.
לאחר זמן קצר הזמר ארמונדו עזב את ההרכב וכך נוצר הבסיס של להקת שפתיים שפרצה את דרכה לאחר הצטרפותו של סמי לזמי שהפך להיות סולן הלהקה והמוביל בשירה המרוקאית.
אוליאל על מקור השם שנבחר ללהקה: "קראנו לה 'שפתיים' בהתחלה כשם שאחי אלי המציא ללא כוונה מסוימת, אך ברבות השנים התברר שיש לשם הזה משמעות: 'שפה ועוד שפה' עברית ומרוקאית וגם שפתיים, כלומר הפה של העדה המרוקאית".
בשנת 1984 החלה הלהקה להופיע בחתונות ולצבור תאוצה. בתחילת דרכה של הלהקה הם לא ביצעו חומרים מקוריים, אף על פי שאוליאל העיד על עצמו שכתב החל מגיל צעיר. מאחר שהיה חשש שהקהל לא יתחבר לחומרים מקוריים ולשירים לא מוכרים, הם ביצעו בתחילה רק שירים מוכרים. אוליאל: " (...) בלהקה הייתי עושה הכל: מרכיב ומפרק את ציוד ההגברה, סוגר את ההופעות כאמרגן, מנחה את הערב ובוחר את הרפרטואר של הלהקה. הייתי שר, מנגן בגיטרה ומתופף על דרבוקות".
להקת שפתיים פעלה בין השנים 1984–1998 והוציאה 5 אלבומים, שכללו בין השאר את הלהיטים: "אהלן וסהלן ביכּוּם", "חביבי דיאלי", "מאמא דיאלי", "נחליאלי" ו"יללים ללים", "אללה ימללי", "הייה הייה".